Publication: Magyar Közlöny
Issue: MK-2004-150 (Year: 2004, Number: 150)
Era: 2004-2010
Section: 1. számú melléklet a 124/2004. (X. 19.) GKM rendelethez
Paragraph Index: 321

(13) Kielégítõnek kell tekinteni az elárasztás utáni egyensúlyi állapotot, feltéve, hogy: (a) Az elárasztás utáni végleges vízvonal, számításba véve a besüllyedést, dõlést és merülés különbözetet (trimm), alatta van bármelyik nyílás alsó élének, melyen keresztül fokozatos elárasztás történhet. Az ilyen nyílásokba beletartoznak a légzõcsövek, szellõzõk és olyan nyílások, melyek vízmentes ajtókkal (még ha meg is felelnek a 12 szabálynak) vagy nyílásfedelekkel (még ha azok meg is felelnek a 16. vagy 19(4) szabálynak) vannak lezárva, és kizárhatók közülük a búvó-nyílás fedelekkel, síkban fekvõ fedelekkel (melyek megfelelnek a 18. szabálynak), a 27(2) szabályban elõírt rakodónyílás fedelekkel, távmûködtetésû vízmentes tolóajtókkal és nem-nyíló típusú oldalsó nyílásfedelekkel (melyek megfelelnek a 23. szabálynak) vannak lezárva. Azonban a fõgépteret a kormánygéptértõl elválasztó ajtók esetében a vízmentes ajtók lehetnek tengeren használaton kívül zárva tartott csuklópántos, gyorsmûködtetésû típusúak, feltéve, hogy az ilyen ajtók alsó küszöbe a nyári terhelési vízvonal alatt van. (b) Amennyiben csövek, csatornák vagy alagutak a (12)(b) bekezdésben meghatározott sérülés behatolás feltételezett kiterjedésén belül vannak, úgy intézkedéseket kell tenni, hogy a fokozatos elárasztódás ezáltal ne terjedhessen át más rekeszekre, mint amelyek az egyes sérülési eseteknél a számításhoz eláraszthatónak vannak feltételezve. (c) Az aszimmetrikus elárasztás következtében beálló dõlés nem haladja meg a 15°-ot. Amennyiben a fedélzet semmilyen része sem merül víz alá, úgy 17°-ig terjedõ dõlésszöget lehet elfogadni. (d) Elárasztott állapotban a metacentrikus magasság pozitív értékû. (e) Amennyiben az adott sérülési esetben elárasztottnak feltételezett téren kívül a fedélzet bármely része víz alá merül, vagy bármely esetben, amikor a maradó stabilitás az elárasztott állapotban kétségesnek tekinthetõ, meg kell vizsgálni a maradó stabilitást. Kielégítõnek tekinthetõ, ha a stabilizáló kar görbéjének legalább 20o-os tartománya van az egyensúlyi helyzeten túl, legalább minimális 0,1 m stabilizáló karral ezen a tartományon belül. A stabilizáló kar görbéje alatti terület ezen a tartományon belül legalább 0,0175 m.rad legyen. Az Igazgatásnak mérlegelnie kell az olyan védet vagy védetlen nyílások által jelentett veszélyt, melyek ideiglenesen víz alá merülhetnek a maradék stabilitás tartományán belül. (f) Az Igazgatás megbizonyosodott arról, hogy a stabilitás elegendõ az elárasztás közbensõ stádiumaiban. Nem-önjáró hajók

Source: https://magyarkozlony.hu/hivatalos-lapok/3ff560a50a6ee9655b5aa6b1db07cc6b41c9a8fc/dokumentumok/767b520e1ef34258644bd1de7ae4e15781a0e1f3/letoltes